Nixtieq inkun naf main fejn gejja l-kelma Madonna ghax nahseb li hemm hafna tifsiriet jekk taqsam il-kelma. Ma Donna. (Godwin Ciantar, 4 ta' Ġunju 2015) TWEĠIBA minn Joe Farrugia Il-kelma, "Madonna" ġejja mil-Latin, "Mea Domina" u dan kien titolu ta' unur u rispett li kienu jagħtu lin-nisa ta' ċerta pożizzjoni. Fit-Taljan juzaw "Mia Signora". Fil-Franċiz insibu "Madame". Biż-żmien it-titolu (mhux isem) beda jkun użat biss b'sinjal ta' rispett u qima, għall-Verġni Marija Omm Ġesù. Sintendi l-kelma ma nsibuha mkien fil-Bibbja, u minħabba dan xi persuni minn denominazzjonijiet insara oħra jikkritakaw lilna l-kattoliċi għaliex nużaw ukoll din il-Kelma għall-Ommna Marija. Personalment inħoss li l-kelma mhix daqstant maqtuha mill-Evanġelju għaliex għalkemm "Ma " mhix biblika, madankollu " " li fit-Taljan tfisser "mara" tfakkarni fil-Mara li nsibu msemmija darbtejn fl-Evanġelju skont San Ġwann; l-ewwel darba fit-Tieġ ta' Kana, u t-tieni darba fuq il-Kalvarju, fejn Kristu nnifsu lil Ommu jsejħilha "Mara". Bla dubju ta' xejn dan ma kienx xi nuqqas ta' rispett minn Ġesù lejn Ommu, imma kliemu jfakkarna f'dik il-Mara li Alla jwiegħed fil-Ġnien ta' Eden, meta qal lix-xitan, "Inqajjem gwerra bejnek u bejn il-Mara, bejn in-nisel tiegħek u n-nisel tagħha, u Huwa jisħaqlek rasek". Dik il-wegħda tal-Missier bdiet it-twettieq attwali tagħha malli Ġesù beda l-ħajja publika tiegħu u allura fit-Tieġ ta' Kana fejn wettaq l-ewwel miraklu u bdiet l-ewwel komunità nisranija għax "id-dixxipli emmnu fih". Sabet il-milja tagħha l-opra tal-Fidwa mwettqa minn Ġesù bil-passjoni, il-mewt u l-qawmien tiegħu mill-imwiet. Fiż-żewġ mumenti kienet preżenti b'mod attiv, "il-Mara", Marija Omm Ġesù u Ommna. (4 ta' Ġunju 2015)
Minn fejn gejja l-kelma "Madonna"